નવી દિલ્હી, 15 ઓગસ્ટ : વડાપ્રધાન મનમોહન સિંહે 67મા સ્વતંત્રતા દિવસ પર નવી દિલ્હીમાં આવેલા લાલ કિલ્લા પર ત્રિરંગો ધ્વજ લહેરાવ્યા બાદ રાષ્ટ્રને સંબોધનમાં પાકિસ્તાનના આકરા શબ્દોમાં જવાબ આપ્યો હતો. મનમોહન સિંહે જણાવ્યું કે પાકિસ્તાન સાથે સારા સંબંધો ત્યારે જ રહી શકે જ્યારે તે પોતાની જમીનનો ઉપયોગ ભારતમાં આતંકવાદ ફેલાવવા માટે ના કરે. પાકિસ્તાને ભારત સાથે વાતચીત કરવા માટે જરૂરી છે કે તે સીમા નિયમોનું કોઇ પણ સ્થિતિમાં પાલન કરે.